**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 17-12-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Άλλη μια μεγάλη επιτυχία**

**907.786 € στο Λιμενικό Ταμείο από το «ΦΙΛΟΔΗΜΟΣ»**

Χρηματοδότηση **907.786,89 €** εγκρίθηκε για το Δημοτικό Λιμενικό Ταμείο Κω από το πρόγραμμα «ΦΙΛΟΔΗΜΟΣ ΙΙ» προκειμένου να αξιοποιηθούν για την εκπόνηση 14ων μελετών, σύμφωνα με το σχεδιασμό που κατάθεσε.

Η χρηματοδότηση αφορά τη μείζονος σημασίας μελέτη ανάπτυξης και λειτουργίας (master plan) του λιμένα Κω, την σύνταξη και επικαιροποίηση σχεδίων και μελετών στο πλαίσιο κατασκευής, βελτίωσης, συντήρησης και λειτουργίας των λιμανιών που ανήκουν στη δικαιοδοσία του Δημοτικού Λιμενικού Ταμείου Κω.

Αναλυτικά χρηματοδοτούνται μελέτες για τα λιμάνια: 1. Κω, 2. Καρδάμαινας, 3. Κεφάλου, 4. Μαστιχαρίου, 5. Σκάλας Αστυπάλαιας, 6. Ανάληψης Αστυπάλαιας, 7. Μανδρακίου Νισύρου και 8. Πάλων Νισύρου.

Το αναπτυξιακό σχέδιο του Δημοτικού Λιμενικού Ταμείου στοχεύει στην ανάδειξη και αξιοποίηση όλων των λιμανιών.

Η καταγραφή και επίλυση των προβλημάτων που υπάρχουν στα λιμάνια των τριών νησιών, Κω – Αστυπάλαιας – Νισύρου, αποτελεί αναγκαία διαδικασία προγραμματισμού και στοχοθέτησης, ώστε σε συνδυασμό με τα έργα που προγραμματίζονται να τα αναδείξουν ως βασικές πλουτοπαραγωγικές πηγές των νησιών μας.

Γραφείο Τύπου